ইউসুফ আবদুল্লাহ হারুন

ইউসুফ আব্দুল্লাহ হারুন (জন্ম: ১৫ নভেম্বর ১৯৪৭) হলেন বাংলাদেশের একজন ব্যবসায়ী, হিসাববিদ ও রাজনীতিবিদ। তিনি কুমিল্লা-৩ আসনের সংসদ সদস্য ছিলেন। তিনি বাংলাদেশের চার্টার্ড অ্যাকাউন্ট্যান্টস ইনস্টিটিউটের একজন এফসিএ ফেলো।

প্রাথমিক জীবন 
ইউসুফ আব্দুল্লাহ হারুন ১৯৪৭ সালের ১৫ নভেম্বর তৎকালীন পূর্ব পাকিস্তানের কুমিল্লা জেলার মুরাদানগরের ধামগর ইউনিয়নের ভুবনগর গ্রামে জন্মগ্রহণ করেন। তার পিতা হারুন-অর-রশিদ বাংলাদেশ জাতীয়তাবাদী দল থেকে কুমিল্লা-৩ আসনের সংসদ সদস্য ছিলেন। মাতা নুরজাহান রশীদ।

তিনি ১৯৬২ সালে কুমিল্লা জিলা স্কুল থেকে মেট্রিকুলেশন পাশ করে ১৯৬৪ সালে কুমিল্লা ভিক্টোরিয়া কলেজ থেকে আইকম পাশ করেন। ১৯৬৭ সালে তিনি ঢাকা বিশ্ববিদ্যালয় থেকে বিকম ডিগ্রি লাভ করেন। পরবর্তীতে তিনি ইংল্যান্ড ও ওয়েলসের ইনস্টিটিউট অফ চার্টার্ড অ্যাকাউন্ট্যান্ট থেকে চার্টার্ড অ্যাকাউন্ট্যান্ট (সিএ) ডিগ্রি লাভ করেন।

কর্মজীবন 
ইউসুফ আবদুল্লাহ হারুন ১৯৬৭ সাল থেকে চার্টার্ড একাউনটেন্ট (এফসিএ) পেশা বেছে নেন।

তিনি শিপিং, রিয়েল এস্টেট, হোটেল সহ বেশ কয়েকটি কোম্পানির ব্যবসা মালিকানার সাথে যুক্ত আছেন।

তিনি ২০০৭ সালে ও ২০১১ সালে ও ২০২৩ সালের এজিএমে এশিয়া ইন্স্যুরেন্স লিমিটেডের চেয়ারম্যান নির্বাচিত হন।

তিনি সাউথইস্ট ব্যাংকের চেয়ারম্যান।

তিনি ১৯৯৮ সালে ঢাকা স্টক এক্সচেঞ্জের কাউন্সিলর ছিলেন।

তিনি ১৯৯৬-১৯৯৮ এবং ২০০০-২০০১ মেয়াদে এফবিসিসিআইয়ের সভাপতি হিসেবে দায়িত্ব পালন করেন।

তিনি সার্ক চেম্বার অব কমার্স অ্যান্ড ইন্ডাস্ট্রির (এসসিসিআই) সহসভাপতি এবং কনফেডারেশন অফ এশিয়া প্যাসিফিক চেম্বার অফ কমার্স অ্যান্ড ইন্ডাস্ট্রির (সিএসিসিআই) ভাইস প্রেসিডেন্ট ছিলেন।

ইনফ্রাস্ট্রাকচার ডেভেলপমেন্ট কোম্পানি লিমিটেডের (আইডিসিওএল) তিনি পরিচালক ছিলেন।

তিনি বাংলাদেশের চার্টার্ড অ্যাকাউন্ট্যান্টস ইনস্টিটিউটের একজন এফসিএ ফেলো।

তিনি নর্থ সাউথ ইউনিভার্সিটির বোর্ড অব গভর্নরস এবং পলিসি রিসার্চ ইনস্টিটিউটের (পিআরআই) পরিচালনা পর্ষদের সদস্য।

তিনি জাতীয় ইংরেজি দৈনিক ডেইলি অবজারভারের চেয়ারম্যান।

রাজনৈতিক জীবন 
হারুন ১৯৯৫ সালে আওয়ামী লীগে যোগদেন। বাংলাদেশ আওয়ামীলীগ কেন্দ্রীয় কমিটির অর্থ ও পরিকল্পনা বিষয়ক সম্পাদক হিসেবে দায়িত্ব পালন করেছেন তিনি।

১২ জুন ১৯৯৬ সালের সপ্তম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তিনি কুমিল্লা-৩ আসন থেকে অংশগ্রহণ করে পরাজিত হন।

তিনি ২০০১ সালের অষ্টম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তিনি কুমিল্লা-৩ আসন থেকে অংশগ্রহণ করে পুনরায় পরাজিত হন।

২০১৪ সালের দশম জাতীয় সংসদ নির্বাচনে স্বতন্ত্র প্রার্থী হিসেবে কুমিল্লা-৩ আসন থেকে তিনি সংসদ সদস্য মনোনীত হন। তিনি দশম জাতীয় সংসদের প্রাক্কলন সংক্রান্ত কমিটির সদস্য ছিলেন।

২০১৮ সালের একাদশ জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তিনি কুমিল্লা-৩ আসন থেকে সংসদ সদস্য মনোনীত হন।

২০২৪ সালের দ্বাদশ জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তিনি কুমিল্লা-৩ আসন থেকে অংশগ্রহণ করে জাহাঙ্গীর আলম সরকারের কাছে পরাজিত হন।

সমালোচনা 
ইউসুফ আবদুল্লাহ হারুনের বিরুদ্ধে ২০০২ সালের ৫ মে সংঘর্ষের সময় বাংলাদেশ জাতীয়তাবাদী দলের একজন কর্মীকে গুলি করার অভিযোগ আনা হয়। এই মামলায় তিনি ২০০৪ সালের ২০ এপ্রিল জামিন পান।

পারিবারিক জীবন 
ইউসুফ আবদুল্লাহ হারুনের স্ত্রী মৃত সাবেরা পারবীন। এই দম্পতীর ২ ছেলে।

তথ্যসূত্র 

১৯৪৭-এ জন্ম
জীবিত ব্যক্তি
কুমিল্লা জেলার রাজনীতিবিদ
দশম জাতীয় সংসদ সদস্য
একাদশ জাতীয় সংসদ সদস্য
২০শ শতাব্দীর বাঙালি
২১শ শতাব্দীর বাঙালি
কুমিল্লা ভিক্টোরিয়া সরকারি কলেজের প্রাক্তন শিক্ষার্থী
ঢাকা বিশ্ববিদ্যালয়ের প্রাক্তন শিক্ষার্থী
বাংলাদেশ আওয়ামী লীগের রাজনীতিবিদ
কুমিল্লা জিলা স্কুলের প্রাক্তন শিক্ষার্থী
বাংলাদেশী ব্যবসায়ী